
ABSTRACT


Studiul referitor la modul în care sunt organizate şi funcţionează departamentele de Media Social la nivel european şi internaţional a pus în evidenţă faptul că acest domeniu nou este în plină evoluţie, că el este integrat în strategiile generale de comunicare şi participare, mai ales în cele denumite e- Parlament. Uniunea Interparlamentară a acordat o atenţie deosebită acestui domeniu, elaborând anual rapoarte. În ultimii ani, utilizarea media sociale a fost monitorizată şi studiată aprofundat, fiind elaborat un Ghid de bune practici, cu scopul de a împărtăşi experienţele valoroase şi foarte diferite în domeniu. Experienţa arată că aceste departamente se află, în majoritatea cazurilor, sub directa coordonare a Secretariatelor generale care le includ în  sistemul de realizare a strategiei generale de comunicare şi participare a parlamentelor. Din punct de vedere procedural şi tehnic există protocoale de funcţionare şi colaborare între toate nivelele de organizare ale parlamentelor, precum şi coduri de comunicare şi conduită ce trebuie respectate de parteneri. Majoritatea parlamentelor includ media social pe site-urile oficiale ale instituţiei, dar există situaţii când unele componente funcţionează separat. O problemă deosebită este aceea a selecţiei şi pregătirii personalului care lucrează în aceste departamente, precum şi cea a elaborării unor norme comune de acţiune în situaţii specifice (situaţii de criză, de conflict, strategii de răspuns etc). Experienţa media social parlamentelor şi a Parlamentului European a fost studiată de specialiştii în domeniu iar aceste studii, pe care le-am semnalat în lucrare, prezintă interes pentru cei care organizează şi coordonează această activitate.
CONSIDERAŢII GENERALE REFERITOARE LA UTILIZAREA MEDIA SOCIAL ÎN PARLAMENTE

Experienţa din ultimii ani arată că eforturile de comunicare întreprinse de parlamente au vizat atragerea cetăţenilor către instituţiile parlamentare, în condiţiile în care, peste un miliard de oameni sunt integraţi în aceste forme noi de comunicare. Conform Raportului mondial 2012 referitor la e-Parlament
 o treime din parlamentele naţionale ale lumii sunt deja prezente pe media sociale şi o altă treime se pregătesc să facă acest demers. Majoritatea parlamentelor au conştientizat faptul că trebuie să fie în pas cu evoluţia societăţii, media sociale reprezentând o posibilitate de revitalizare a participării cetăţenilor la dezbaterea politică şi la luarea deciziilor. Acest proces este însă în faza de explorare, iar parlamentele caută modalităţile de a folosi eficient media sociale, prin utilizarea unor instrumente atrăgătoare, non-partizane, interactive. 
Media sociale propun o gamă variată de instrumente on-line de creaţie şi schimb de conţinuturi ce oferă noi oportunităţi de comunicare parlamentelor şi membrilor lor. Ele oferă posibilitatea de a cunoaşte părerea cetăţenilor referitoare la legislaţie, de a o face mai transparentă. 
Strategiile de comunicare tradiţionale nu au mai putut ignora noile mijloace de comunicare şi eficienţa reţelelor sociale, fiind nevoie de dezvoltarea unor noi strategii care să încurajeze noi modalităţi de comunicare. Procedurile parlamentare pot părea restrictive, constrângătoare şi, de aceea, ele trebuie să se adapteze rapidităţii, deschiderii şi interactivităţii acestor medii noi. 
Membrii parlamentelor naţionale s-au schimbat radical, participând ei înşişi la aceste reţele de comunicare, postând pe twitter sau bloguri puncte de vedere diferite asupra unor probleme aflate în dezbatere, dezbătând individual, în timp real, cu cetăţenii sau între parlamentari numeroase teme. 
Informarea instantanee a publicului în legătură cu desfăşurarea lucrărilor în comisii sau în plenul Camerelor apropie cetăţenii de aceste instituţii, dar fac foarte complexă comunicarea, sensibilizarea şi dialogul. În aceste condiţii, trebuie găsit un echilibru între mijloacele tradiţionale de comunicare şi formele noi ce evoluează permanent . 
În acest context, Uniunea interparlamentară a publicat, în martie 2013, Ghidul pentru media social, elaborat, pentru utilizarea mediilor sociale  de către parlamente
. În acest studiu a fost valorificată experienţa pozitivă a unor parlamente naţionale, cu scopul de a extinde utilizarea acestor forme noi de comunicare şi de a le face cât mai eficiente, urmărindu-se consolidarea proceselor democratice. Prin natura lor, media sociale evoluează rapid, motiv pentru care acest Ghid va fi revizuit periodic, principiile de bază enunţate reprezentând totuşi repere constante ale activităţii în acest domeniu. Ghidul a fost elaborat prin colaborarea dintre secretarii generali ai parlamentelor naţionale, cu centrele de cercetare parlamentară IFLA, cu biblioteci, cu Centrul mondial pentru IT în Parlament
 (care recent a publicat al doilea Guide/raport
, după cel din anul 2009). 
Ghidul reprezintă un document necesar activităţii parlamentelor, a parlamentarilor şi a staff-ului acestora. El se referă la  utilizarea media sociale în procesele de publicare a informaţiilor, de difuzare a unor puncte de vedere diverse şi în dialogul cu cetăţenii. Ghidul se adresează personalului parlamentar care utilizează media sociale în cadru instituţional, echipelor de comunicare, responsabililor de site-uri web, informaticienilor, personalului comisiilor parlamentare, serviciului bibliotecă şi de cercetare. Ghidul reprezintă un punct de plecare şi poate fi perfecţionat, în funcţie de experienţele naţionale şi regionale, de contexte social-politice foarte diverse.
Ghidul defineşte câmpul de aplicare, scopul şi valoarea media sociale pentru parlamente, astfel încât acestea să valorifice pozitiv noile oportunităţi de comunicare şi dialog. Ghidul se referă la modul în care parlamentele trebuie să administreze, planifice şi să gestioneze media sociale, astfel încât să fie mai bine înţeles rostul parlamentelor în societate. În acelaşi timp, Ghidul sugerează unele tehnologii ce pot fi utilizate, precum SMS-uri, jocuri on-line, open data.
În Ghid se subliniază principiile de bază ale acestei activităţi de utilizare a media sociale, faptul că ele constituie: un mijloc nou şi eficace pentru parlamente (ca instituţii şi pentru membri lor) de a dialoga mai ales cu tinerii; că utilizarea lor trebuie să respecte coduri specifice de comunicare, în funcţie de condiţiile manifestate online şi în afara lor. Aceste reguli respectă în acelaşi timp strategiile generale de comunicare şi participare ale instituţiei şi protocolul parlamentar. 
În document se precizează că media sociale sau « Web 2.0 » desemnează un ansamblu variat de instrumente disponibile pe internet care permit persoanelor să intre în contact, în dialog şi să interacţioneze cu parteneri (persoane, companii, entităţi din sectorul public etc). Media sociale se bazează pe existenţa unor multi-platforme on-line şi se caracterizează prin capacitatea de a absorbi, de a crea şi de a comunica un anume conţinut. Ele pot fi accesate prin utilizarea unor variate aparate, conectate la internet (ordinatoare, smartphone-uri, tablete, console, televizoare de ultimă generaţie). Prin utilizarea lor, media sociale permit accesarea unor documente legislative afişate pe site-urile parlamentelor, dialogarea interactivă între cetăţeni şi reprezentanţii acestor instituţii. Aceste modalităţi noi de comunicare sunt menite a creşte credibilitatea şi încrederea în instituţiile parlamentare. În timp, aceste forme de comunicare au devenit căi preferate de acces la informaţie, mai ales datorită rapidităţii accesului. În acest scop au apărut noi profesii şi şcoli de formare a specialiştilor în domeniu
. Termenul de media social include servicii şi instrumente diverse: reţele sociale (Badoo, Facebook, Google+, LinkedIn, Orkut), microblog-uri (Twitter, Branch), accesarea unor imagini video/foto, bloguri, sisteme wikis cu documente ample, forumuri, platforme on-line, mesagerie SMS (textos),  facebook etc.
Avantajele introducerii social media ca mijloace de comunicare ale instituţiei parlamentare se referă la: apropierea de public, crearea unui spatiu de dialog, creşterea credibilităţii şi încrederii, posibila asociere cu parteneri de sprijin al activităţii, difuzarea masivă a informaţiei, asigurarea unui raport optim între costuri şi eficienţă, coordonarea în timp real a acestei activităţi, reducerea timpului pentru obţinerea informaţiilor, eficientizarea strategiei de comunicare a instituţiei etc.

Posibilele dezavantaje sunt legate de: existenţa unor proceduri şi protocoale diferite de celelalte mijloace media, efectele negative majore în caz de încălcare a transparenţei, onestităţii comunicării, riscul de a nu da prioritate publicului şi de a acţiona numai pentru sine, riscul unei evoluţii rapide şi incontrolabile a procesului comunicării, dificultatea predicţiilor referitoare la reacţiile publicului, etc.

Utilizarea media social în parlamente are drept scopuri: informarea (accesul la resurse informative, la activitatea parlamentară, legate de diverse evenimente organizate de Parlament); scopuri educative prin organizarea unor activităţi cu elevi, studenţi şi accesul la documente şi activităţi parlamentare; sensibilizarea opiniei publice, prin stabilirea unei relaţii active, directe cu societatea civilă, cu lumea afacerilor, cu alte grupuri sociale; dialogarea cu cetăţenii pentru a da informaţiile cerute, a solicita propuneri din partea lor, a consulta cetăţenii în legătură cu propunerile legislative, cu politicile, implicându-i în activitatea legislativă şi de decizie. Utilizarea media sociale se realizează curent, cotidian punctual, dar este necesar a realiza o planificare  care să conţină un plan de comunicare menit a sesiza natura interacţiunilor posibile, moderarea şi gestionarea răspunsurilor, mai ales a celor critice, politice în afara subiectelor, ofensatoare; a garanta discuţii eficiente pentru toţi cei care ar dori să participe; să permită evaluarea şi gestionarea riscurilor; să verifice natura şi finalitatea activităţilor. 
Planificarea trebuie să definească obiectivele utilizării media sociale, transmiterea mesajelor, nivelul de formalitate al acestora, publicul tintă, comportamentul aşteptat de la acesta; să definirească resursele necesare pentru realizarea acestui demers (umane, tehnologice şi financiare); să definească modul în care media sociale îndeplinesc obiectivele strategiei de informare şi comunicare; să stabilească criteriile reuşitei proiectului conform evaluării. 

Referitor la strategia de participare aceasta va trebui să îşi propună participarea activă a publicului la dezbateri, la consultările publice, menite a îmbunătăţi calitatea actelor legislative, iar pe termen lung, îmbunătăţirea încrederii în Parlament şi în politic, în general. În funcţie de situaţii şi de obiectivele urmărite, pe termen scurt sau mediu, fiecare Parlament a pus în mişcare instrumente anume; Twitter e util pentru a aduce la cunoştinţă apariţia unor publicaţii, a unor evenimente; facebook sau Orkut permit dialogul direct cu publicul şi conectarea la alte platforme de dezbateri, cunoasterea parlamentelor, a parlamentarilor. Unele parlamente au realizat platforme separate pentru parlamentari. 
Pentru o intervenţie eficace, Ghidul recomandă ca să fie bine definite obiectivele startegice de utilizarea mediilor sociale; cu cine se doreşte a  intra în dialog; ce se aşteaptă de la oameni; cum vor fi utilizate contribuţiile lor; cum se va răspunde. O altă recomandare este aceea de a fi familiarizaţi cu mediile sociale, înainte de a le utiliza; a identifica unde se află publicul ţintă; activaţi acest public prin metode specifice; identificaţi măsurile necesare; asigurarea că au acces toţi cei care ar dori fără a exclude pe cineva; a se asigura suportul electronic necesar bunei funcţionări a acestui proces de comunicare, în limbile de comunicare oficiale.   
Principalele caracteristici ale media sociale pun în evidenţă faptul că reţelele nu sunt neutre, ci reflectă opiniile, sensibilităţile, neliniştile membrilor lor, reflectă raporturile din cadrul societăţii, în ansamblul ei şi deci prezintă unele riscuri de comunicare. În relaţiile din reţelele tradiţionale se pot menţine punctele de vedere ale celor care comunică care definesc ce se comunică, în ce condiţii, persoanele care participă, modul lor de a interveni, conform unor reguli formale şi informale. În relaţia cu media sociale capacitatea de control este limitată, întrucât funcţionează reguli mai puţin formale, mai deschise, mult mai puţin conformiste, reacţii imprevizibile şi rapide. Aceste caracteristici reprezintă posibile riscuri pentru instituţii oficiale, precum parlamentele. În acest context, este dificil de stabilit gradul de familiaritate ce trebuie adoptat, între familiaritate şi menţinerea gravităţii unui discurs oficial. Uneori, strategiile se elaborează ad-hoc, regula fiind de a nu reacţiona instant, de a filtra  şi modela răspunsul, conform unor coduri implicite de comunicare.
Comunicarea tip forum impun o activitate de moderare, de stabilire a unui echilibru între control şi intervenţii libere, între acceptabil şi ceea ce depăşeşte limitele bunei comunicări. În general, sunt două tipuri de abordări: pre-moderarea, în care comentariile ofensatoare sunt retrase după ce au fost reperate, sau post-moderarea , dar principalul obiectiv rămâne stimularea participării publicului.

O altă problemă importantă este gestionarea conflictelor (Ghid 6.2.1), ţinând cont de faptul că o parte a publicului are dreptul de a nu fi de acord cu un punct de vedere oficial. Un factor important este capacitatea de a ţine cont de natura comentariilor legate de politică, de dezbaterea unui text legislativ controversat, decizând asupra tipului de răspuns. În general, aceste răspunsuri nu se dau direct, necesitând ulterior o consiliere specială. Principalul scop este acela de a transmite informaţii de fond, în scop educativ.

Gestionarea injuriilor (Ghid 6.2.2) trebuie foarte clar stabilită dinainte, fiind considerate un tip special de manifestare a dezacordului. Uneori se poate explica interlocutorului de ce comentariul său este inacceptabil, să fie depistată cauza acestei manifestări (neînţelegere sau atitudine prea pătimaşă sau premeditat provocatoare). În general, se recomandă a bloca aceste comentarii, într-un fel sau altul. 
Strategia de răspuns presupune a stabili modalitatea, frecvenţa, momentul în care se va răspunde unor intervenţii. Se va ţine cont de faptul că nu se poate răspunde tuturor, dar şi de implicaţiile unui non-răspuns, fiind necesar a întocmi o listă de control a comentariilor, cu o clasificare a lor, dar şi o listă a răspunsurilor. 

Strategia de criză (Ghid 6.4) este necesar a fi elaborată pentru unele situaţii care degenerează sau când se declanşează o controversă puternică. În aceste cazuri, este aşteptată o reacţie imediată a instituţiei. Această strategie trebuie stabilită anterior, în cadrul strategiei generale de comunicare a instituţiei. Ignorarea problemei ar putea complica situaţia, în timp ce o abordare rapidă, adecvată ar crea o reacţie pozitivă din partea publicului. Media sociale funcţionează în general în timp real şi este necesar a răspunde prompt, adecvat, profesionist. Uneori răspunsurile prin Twitter sunt recomandate a fi utilizate în aceste situaţii, pentru că sunt foarte rapide, succinte, continue. În aceste condiţii este nevoie de o atitudine sinceră, pentru a stabili relaţii de încredere şi de a transmite informaţii cât mai repede posibil. Comunicarea prin media sociale are avantaje în comparaţie cu utilizarea media tradiţionale, mai ales presa, care amplifică situaţia. Răspunsurile prin media sociale trebuie să fie rapide, să conţină informaţii precise care să evite crearea unei percepţii negative asupra evenimentului sau ca aceasta să fie preluată sub controlul altei entităţi.

În activitate de comunicare prin media sociale se impune evaluarea eficacităţii acesteia, prin luarea în considerare a unor variabile cantitative (precum numărul de abonaţi Twitter, like-uri pe Facebook etc), dar şi a unor indicatori calitativi, interni şi externi, de evaluare (atingerea obiectivelor de comunicare, reacţia de satisfacţie a participanţilor, dacă aceştia consideră că au fost ascultaţi). Pot fi măsurate numeroase elemente precum amploarea comunicării, diversitatea şi dinamismul dialogului, organizarea în funcţie de conţinut, fluctuaţia abonaţilor la comentarii, analiza opiniilor, realizarea unor sondaje, studii interne etc.
Codurile de comunicare specifice media sociale implică parcurgerea unor etape succesive ale desfăşurării dialogurilor: identificarea partenerilor; conceperea şi stabilirea principalelor idei; pregătirea informaţiilor şi a resurselor educative, a suportului lor; participarea  la dezbateri şi formularea unor recomandări; luarea unor decizii referitoare la drumul de urmat; aplicarea deciziei şi urmărirea ei; evaluarea şi analiza procesului de comunicare. 
Administrarea şi supervizarea activităţii de comunicare prin media sociale revin structurii responsabile de aplicare a Strategiei generale de comunicare şi dialog a Parlamentului, prin crearea unui compartiment special, cu sarcini clar definite, în care fiecare membru trebuie să ştie care îi este rolul, să fie conştient de responsabilitatea sa, să ştie cum se utilizează aceste medii sociale. În pregătirea cadrelor trebuie ţinut cont de faptul că, prin definiţie, media sociale acţionează în dublu sens. În aceste condiţii, trebuie clar definite principiile de răspuns şi metodele cele mai bune de atragere a grupurilor care prezintă interes. Cei care utilizează media sociale trebuie să ţină cont de reglementările legislative, de protocolul parlamentar, de ierarhia instituţională, de exigenţele legate de asigurarea securităţii platformelor de comunicare, de gestionarea a riscurilor care pot afecta aceste instituţii. 
Ghidul subliniază faptul că trebuie obţinută autorizarea din partea conducerii instituţiei pentru utilizarea media sociale, selecţia persoanelor abilitate a realiza această comunicare, respectarea codurilor de bună conduită sau deontologice.  În acelaşi timp este importantă autorizarea difuzării informaţiilor de către personalul care are această răspundere. Uneori există riscul divulgării accidentale a unor informaţii şi trebuie luate măsuri de prevenire a acestor situaţii asupra cărora trebuie să existe protocoale practice de reacţie.
În Ghid se precizează (capit. 3.3) că personalul implicat în utilizarea media sociale trebuie să fie capabil a gestiona reacţia personală cu cea profesională, ţinând cont de faptul că un cont instuţional este diferit de unul personal, mai ales pentru faptul că, în aceste situaţii, sunt promovate probleme instituţionale. În acest context, personalul trebuie să-şi însuşească principii clare de acţiune; să nu participe, în alte contexte, la activităţi de reţea care ar putea discredita instituţia, să exprime un punct de vedere partizan  faşă de un partid politic sau altul sau unui proiect de lege sau altul. 

Utilizarea media sociale în parlamente pune probleme de ordin procedural şi tehnic, iar parlamentarii trebuie să decidă utilizarea şi implicarea în acest tip de comunicare, pot impune restricţii referitoare la accesul la informaţii legate de activitatea proprie. În Ghid se face observaţia că nu există norme general acceptate de parlamentari, deşi majoritatea lor dispun de tablete, smartphone-uri, etc. În cadrul parlamentelor poate fi încurajată participarea parlamentarilor în cadrul reţelelor media sociale, acordându-li-se consilierea necesară celor care doresc acest lucru. Avantajele utilizării acestor reţele sociale sunt evidente pentru demersul de a se apropia şi dialoga cu electoratul şi alte medii sociale. Conturile facebook, twitter, You Tube pot fi gestionate în cadrul parlamentelor, existând liste cu parlamentarii care au astfel de conturi, aşa cum este cazul parlamentarilor din Parlamentul European.

 Majoritatea parlamentelor au autorizat utilizarea noilor tehnologii, dar cu anumite restricţii. În unele state, precum Irlanda, Grecia, Canada este limitată folosirea unor tehnologii noi, în incinta Parlamentului. Din punct de vedere tehnic, în cadrul parlamentelor se studiază problema lărgirii sau limitării bandei şi capacităţii reţelei, mai ales în situaţiile în care mai mulţi parlamentari sunt conectaţi, în acelaşi timp, la reţele, fiind necesară gestionarea corespunzătoare a  reţelei wifi. Utilizarea mediilor sociale în cadrul parlamentelor trebuie să corespundă strategiei generale de comunicare şi participare, politicii de securitate a instituţiei, principiilor de utilizare IT, protocoalelor parlamentare, directivelor în domeniul comunicării adecvate. 

O altă problemă importantă este conformitatea juridică a activităţii în reţelele media sociale, ţinând cont de respectarea reglementărilor drepturilor de autor, ale proprietăţii intelectuale, ale legislaţiei referitoare la respectarea vieţii private şi a datelor personale. În unele parlamente, precum cel din Marea Britanie se aplică reglementările legate de respectarea drepturilor de proprietate intelectuală şi cele aflate sub incidenţa Creative Commons, fiind elaborate, în acest scop, norme specifice tip « Open Access Guidelines ». Camera Lorzilor are un blog colectiv al parlamentarilor
. Alte parlamente publică orice raport al comisiilor parlamentare, proiectele de lege, transcrierile dezbaterilor. De exemplu, parlamentul danez aplică sistemul Creative Common pentru materialele video elaborate de instituţie, permite şi crearea unor materiale video de către alţii, dar sub o licenţă care protejează Parlamentul de utilizarea abuzivă sau ofensatoare a acestor materiale, de modificare a conţinuturilor sau de folosire a lor în alte scopuri. În această activitate se aplică restricţii referitoare la conţinuturile ofensatoare, obscene sau defăimătoare care sunt inacceptabile şi probabil ilegale. Când atmosfera se intensifică se poate face apel la trecerea pe alte medii, mai extinse, mai clare şi mai profunde precum blogurile, evitându-se controversele lungi.

Parlamentele trebuie să protejeze confidenţialitatea informaţiilor personale referitoare la cetăţenii care accesează site-ul Parlamentului sau alte mijloce de comunicare, pot solicita informaţii care să autorizeze accesarea acestora.
Personalul care lucrează în cadrul comunicării prin media sociale trebuie să respecte, de asemenea,  neutralitatea politică, având grijă să nu afecteze o poziţie politică sau alta. 


 Experienţa utilizării mediilor sociale în cadrul parlamentelor naţionale din diferite state membre ale Uniunii Europene arată că există diverse platforme de media sociale, diferite instrumente şi aplicaţii de realizare a comunicării, în funcţie de specificul fiecărei ţări. Alegerea ţine cont de existenţa unei anumite platforme, adaptate nevoilor de comunicare

Din studiile realizate la nivel mondial reiese că  modalitatea cea mai utilizată de comunicare este Facebook-ul, urmat de Twitter, LinkedIn, Badoo. Pentru o mai mare vizibilitate a instituţiei şi a informaţiilor legate de ea, a documentelor specifice publicate se pot utiliza interconectat reţele variate, unele mesaje putând fi preluate de la o reţea la alta. Senatul francez deţine portalul Public Senat, iar alte parlamente au integrat platformele de media social în site-urile publice, oficiale, ale parlamentului respectiv. Referitor la accesul materialelor video, se poate observa că, în SUA, Camera Reprezentanţilor  permite accesul la propriile înregistrări video şi audio, parlamentul britanic utilizează, în acest scop, Youtube şi dispune de propria platformă de interconectare cu alte resurse web.  Parlamentul danez  pune la dispoziţie fragmente din înregistrările video a celor mai interesante dezbateri din comisii sau din plen. Parlamentul finlandez a solicitat cetăţenilor să contribuie cu propuneri de modernizare a platformei sale media social, în cadrul strategiei e-Parlament a instituţiei. O experienţă inedită a avut parlamentul britanic, unde, cu prilejul audierii ministrului educaţiei au fost folosite mesaje preluate de pe Twitter, fiind primite 5081 sugestii în 5 zile. Majoritatea celor care accesează aceste medii au, în general, fie calitatea de prieteni, fie cea de abonaţi ai acestor platforme. Experienţe interesante în acest domeniu au parlamentele naţionale din afara Europei, cum ar fi cele din SUA, Canada, Coreeea, Chile
, Brazilia
 etc.
Instituţiile din cadrul Uniunii Europene au fost preocupate, mai ales din anul 2010, când a fost elaborat un plan de acţiune special, de prezenţa sa pe Media Social
. Ulterior, Comisia Europeană a elaborat unele dintre cele precise reglementări referitoare la comunicarea acestei instituţii prin media-sociale
. În timp, jumătate din membri ai Comisiei Europene au devenit activi pe Twitter, Facebook
, iar Parlamentul European a elaborat o strategie specială în acest domeniu. Parlamentul European  a realizat aplicaţii speciale pe Facebook, utilizat de eurodeputaţi în proporţie de 70%, Twitter, utilizat de 35% din eudeputaţi, LinkedIn (20%). În acest context au fost create condiţii pentru dialogul cetăţenilor cu europarlamentarii, pentru a identifica deputatul care reprezintă alegătorul, pentru a păstra nivelul de amabilitate şi deschidere neutră, răspunzând cerinţelor specifice acestor medii. Responsabil de sistemul web al Parlamentului European este Stephen Clark, iar Parlamentul European a devenit lider parlamentar mondial al accesărilor pe Facebook. Această experienţă  deosebită a fost  studiată de specialiştii în domeniu
.   
MODALITĂŢI DE UTILIZARE A REŢELELOR SOCIAL– MEDIA ÎN PARLAMENTELE NAŢIONALE 

Belgia

Camera Reprezentanţilor foloseşte Twitter

O echipă formată din patru funcţionari publici din cadrul Departamentului pentru Relaţii Publice analizează ordinea de zi viitoare şi stabileşte punctele de vedere ce urmează a fi comunicate.

Nu există interactivitate. 
Canada

Senatul din Canada foloseşte în present Twitter, urmând să utilizeze şi Facebook, You Tube şi Flikr.

Se transmit informaţii pentru o gamă largă de utilizatori, pe baza intereselor generale şi specifice.

Funcţionarii din cadrul Departamentului de Comunicare au aceste atribuţii.

În cadrul Adunării Parlamentare există un proiect pilot de utilizare a reţelei Twitter pentru promovarea Bibliotecii. Astfel se vor promova publicaţii şi alte produse şi servicii de Bibliotecă

Cehia

Camera Deputaţilor a introdus utilizarea reţelelor de socializare de la sfârşitul lunii mai 2012. 

Prin intermediul reţelelor de socializare se transmit doar informaţii generale cu privire la noile documente parlamentare, adică proiecte de legi, hotarari ale comisiilor, etc. Nu sunt ineteractive. 
Informaţia este transmisă de către Departamentul IT.
Estonia

 

Comunicate de presă şi informaţii preliminare sunt inserate automat pe Twitter, după care sunt transferate şi pe pagina de Facebook. 
Informaţii suplimentare sunt introduse limitat datorită lipsei de personal.
Aceste activităţi sunt desfăşurate în cadrul Departamentului de Informare şi presă.

Franţa

În cadrul Adunării Naţionale există Serviciul de Comunicare şi informaţii multimedia care are şi competenţa de a se ocupa cu transmiterea informaţiilor prin intermediul reţelelor de socializare.

Adunarea Naţională urmează să dezvolte o nouă infrastructură care să permită fiecărui grup politic să poată comunica prin intermediul reţelelor de socializare

La Senat, în cadrul Direcţiei de Comunicare există o redacţie multimedia formată din 7 persoane (2 funcţionari şi 5 persoane puse la dispoziţie de o agenţie de comunicare on-line)

Această redacţie stabileşte în fiecare săptămână informaţiile ce urmează a fi transmise atât video, foto cât şi în scris.

Facebook îi permite să se adreseze unui public larg pentru a prezenta toate activităţile Senatului.
Twitter îi permite să se adreseze unui public mai profesionalizat, cu informaţii specializate şi precise.
Dailymotion permite o bună indexare a materialelor video datorită unui parteneriat specific.
Flikr permite punerea în valoare a materialelor foto realizate în cadrul parlamentului 

Israel

Parlamentul - Knesset are o pagina de Facebook şi un canal YouTube. 
Knesset utilizeaza Facebook ca un mijloc informare cu privire la activitatea din parlament 
Purtătorul de cuvânt al Parlamentului, şeful mass-media şi relaţii publice, este responsabil cu comunicarea prin intermediul reţelor de socializare. Un funcţionar editează paginile cu întrebări şi răspunsuri postate pe Facebook. Unele dintre întrebări au răspuns direct în timp ce altele sunt îndreptate către departamentele competente.

Norvegia
Norvegia foloseşte Twitter şi Flikr.

În general sunt transmise informaţii despre şedinţele în plen şi uneori sunt transmise informaţii cu privire la alte subiecte.

Responsbilă cu trasnmiterea acestor informaţii este Echipa Editorială Web.

Rusia
În Cadrul Dumei de Stat, Departamentul de Informare şi Documentare are competenţa de a transmite informaţiile pe reţelele de socializare. 
Comunicatele de presă, informaţiile preliminare, ştirile sunt inserate automat pe Twitter, precum şi conţinutul paginei TV parlamentar

Marea Britanie

Echipa Editorială Web a Parlamentului se ocupă cu transmiterea informaţiilor pe reţelele de socializare. 
Conţinutul este de obicei acelaşi cu cel de pe site-ul de ştiri al parlamentului. De asemenea, sunt produse filme care sunt postate pe You Tube.
	Obiective
	Instrumente 
	Parlamente
	Destinaţii

	
	
	
	

	Pentru a oferi și promova informații despre activitățile parlamentare (de exemplu, cheltuirli și propuneri dezbătute în Parlament, reuniunile comisiilor, evenimente speciale, diplomaţia parlamentară, depunerea de rapoarte, etc, etc), într-un mod mai proactiv și la timp
	Twitter
	Marea Britanie
	• Să anunțe lansarea de rapoarte parlamentare sau ale comisiilor
• Pentru a oferi informaţii cu privire la evenimentele parlamentare speciale
• Pentru a transmite link-urile la stenogramele şedinţelor comisiilor 
• Pentru a răspunde la întrebările publicului, primite prin intermediul Twitter

	
	
	Franţa – Senat
	• Pentru a oferi informații cu privire la activitatea Senatului, în general
• Pentru a oferi informaţii în direct cu privire la dezbaterile parlamentare majore

	
	
	Australia
	• Pentru a oferi informaţii actualizate cu privire la activitatea Camerei Reprezentanților
• Pentru a oferi informaţii actualizate cu privire la activitatea Senatului

	
	
	Scoţia
	• Pentru a oferi informații cu privire la activitatea parlamentului și a comisiilor parlamentare
• Pentru a oferi informații despre instituție și evenimentele speciale

	
	
	Ţara Galilor
	• Pentru a oferi informații cu privire la activitatea parlamentului și a comisiilor parlamentare
• Pentru a transmite link-uri la şedinţele comisiilor

	
	
	Irlanda de Nord
	• Pentru a oferi informații cu privire la activitatea parlamentului și a comisiilor parlamentare
• Să transmită rapoartele parlamentare şi cele ale comisiilor
• Pentru a transmite link-uri la şedinţele comisiilor
• Pentru a răspunde la întrebările publicului, primite prin intermediul Twitter

	
	Facebook
	Columbia Britanică
	• Pentru a oferi publicului  informaţii actuale cu privire la lucrările comisiilor parlamentare 

	
	
	Australia
	• Camera Reprezentanților oferă link-uri pentru informații privind parlamentul şi comisiile

	
	
	Franţa – Senat
	• Pentru a oferi informații cu privire la activitatea comisiilor
• Pentru a oferi o imagine de ansamblu asupra Senatului

	
	YouTube
	Marea Britanie
	• Pentru a posta filmele cu întrebările şi interpelările parlamentarilor
• Pentru a difuza lansările unor comisii de anchetă şi publicarea rapoartelor comisiilor 

• Pentru a difuza şedinţele comisiilor

	
	Blog
	Irlanda de Nord
	• Pentru a oferi informații despre Parlament

	

	Pentru a oferi informații despre instituție, inclusiv modul în care funcționează Parlamentul 
	Twitter
	Marea Britanie
	• Pentru a promova informații off-line despre istoria Parlamentului
• Pentru a oferi link-uri de seturi de Flikr și filme de pe YouTube

	
	
	Scoţia
	• Pentru a oferi informaţii despre parlament şi evenimente speciale

	
	
	Ţara Galilor
	• Pentru a oferi link-uri pentru seturi de Flikr

	
	Facebook
	Marea Britanie
	• Pentru a oferi informații cu privire la Parlament ca instituție (evenimente, proiecte, expozitii, noi servicii, istorie, procese etc.)

	
	YouTube
	Marea Britanie
	• Pentru a furniza informații cu privire la clădiriea Parlamentului, activitatea Parlamentului, istoria Parlamentului, și evenimente parlamentare

	
	
	Ţara Galilor
	• Pentru a furniza informații cu privire la activităţile parlamentare, etc

	
	
	Irlanda de Nord
	• Pentru a furniza informații cu privire la lucrările Parlamentului

	
	Flikr
	Marea Britanie
	• Pentru imaginile Photostream ce reflectă munca, istoria, evenimentele și patrimoniul arhitectural al Parlamentului

	
	
	Irlanda de Nord
	• Imagini cu evenimente și activități în interiorul și în afara Parlamentului

	
	Blog
	Irlanda de Nord
	• Pentru a furniza informații cu privire la evenimentele și activitățile din spatele scenei parlamentare

	
	
	
	

	Pentru a consulta publicul cu privire la politici, legislație, etc.
	Twitter
	Marea Britanie
	• Pentru a prezenta probleme politice considerate de Parlament şi comisii ca fiind de importanţă majoră 


	
	
	Scoţia
	• Pentru a invita publicul la comentarii cu privire la politicile și legislația în dezbatere în cadrul comisiilor 



	
	Facebook
	Columbia Britanică
	• Pentru a promova consultări publice întreprinse de către comisii și de a direcționa publicul către paginile comisiilor, pentru a participa la dezbaterile publice

	
	
	
	

	Pentru a încuraja dialogul cu scopul de a implica cetățenii în procesul democratic
	Blog
	Marea Britanie
	• Se încurajează dialogul între public și membrii Camerei Lorzilor. Membrii Camerei Lorzilor pot scrie bloguri pe domeniile lor de specialitate și pot vorbi despre viața și munca în Camera Lorzilor. Comentariile sunt binevenite.

	
	
	
	

	Pentru a oferi parlamentarilor și publicului informaţii 

privind cercetarea și alte publicații
	Twitter
	Australia
	• Pentru a oferi actualizări și link-uri către publicațiile Bibliotecii

	
	
	Ţara Galilor
	• Pentru a oferi link-uri către lucrări de cercetare si rezumate legislative elaborate de Serviciul de Cercetare

	
	Facebook
	Australia
	• Pentru a oferi link-uri către publicații, rezumate întocmite de către Biblioteca parlamentară și pe blog-ul acesteia
• Sunt furnizate informații cu privire la seminarii și conferințe

	
	Blog
	Australia
	• Pentru a oferi informații concrete, descriptiv și / sau de sinteză privind subiecte de interes actual pentru membrii Parlamentului australian. 

� http://www.ictparliament.org/WePReport2012


� http://www.ipu.org/PDF/publications/SMG2013EN.pdf


� http://www.ictparliament.org/


� http://guidesocialmedia.com/2012/04/guide-social-media-2012-laventure-continue/





� � HYPERLINK "http://www.slideshare.net/frenchweb/etude-sur-les-salaires-des-mtiers-du-web-2012" ��http://www.slideshare.net/frenchweb/etude-sur-les-salaires-des-mtiers-du-web-2012�


� HYPERLINK "http://www.metiers.internet.gouv.fr/" ��http://www.metiers.internet.gouv.fr/�








� http://www.lordsoftheblog.net 





� � HYPERLINK "http://www.senadorvirtual.cl" ��http://www.senadorvirtual.cl� 


� � HYPERLINK "http://edemocracia.camara.gov.br" ��http://edemocracia.camara.gov.br� 


� � HYPERLINK "http://www.slideshare.net/lacomeuropeenne/lue-et-les-web-so" ��http://www.slideshare.net/lacomeuropeenne/lue-et-les-web-so�


� HYPERLINK "http://www.digitalpulse.eu/" ��http://www.digitalpulse.eu/� 


� HYPERLINK "http://ec.europa.eu/public_opinion/archives/quali/journsm_fr.pdf" ��http://ec.europa.eu/public_opinion/archives/quali/journsm_fr.pdf�	


� http://ec.europa.eu/ipg/go_live/web2_0/index_en.htm


� � HYPERLINK "http://www.lacomeuropeenne.fr/2011/01/12/indications-sur-la-presence-web-du-parlement-europeen/" ��http://www.lacomeuropeenne.fr/2011/01/12/indications-sur-la-presence-web-du-parlement-europeen/� 


� � HYPERLINK "http://www.epdigitaltrends.eu/uploads/downloads/FH-Digital_Trends_report.pdf" ��http://www.epdigitaltrends.eu/uploads/downloads/FH-Digital_Trends_report.pdf�


� HYPERLINK "http://www.slideshare.net/EdelmanDigital/edelman-2010-capital-staffers-index" ��http://www.slideshare.net/EdelmanDigital/edelman-2010-capital-staffers-index�


� Datele din acest capitol sunt din baza de date ECPRD, în urma unui chestionar transmis în iunie 2012.

